ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 40/2560เรื่อง การให้ความเห็นชอบเป็นผู้ให้บริการการจัดการข้อมูล การชําระเงินในการซื้อขายหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 10(5) แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 47/2560 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 6) ลงวันที่ 1 สิงหาคม พ.ศ. 2560 สํานักงานออกประกาศไว้ดังต่อไปนี้ข้อ ๑ ในประกาศนี้ "ผู้ให้บริการ" หมายความว่า ผู้ให้บริการการจัดการข้อมูลการชําระเงินในการซื้อขายหลักทรัพย์ "ประกาศระบบเทคโนโลยีสารสนเทศ" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศ "ส่วนของผู้ถือหุ้น" หมายความว่า ส่วนของผู้ถือหุ้นที่ปรากฏในงบการเงินของผู้ให้บริการ ซึ่งมีวิธีการคํานวณตามมาตรฐานการบัญชี "ผู้บริหารระดับสูง" หมายความว่า ผู้จัดการ รองผู้จัดการ ผู้ช่วยผู้จัดการ หรือผู้ดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่นข้อ ๒ นิติบุคคลที่ประสงค์จะขอรับความเห็นชอบเป็นผู้ให้บริการ ให้ยื่นคําขอรับความเห็นชอบต่อสํานักงานตามแบบคําขอที่กําหนดไว้บนเว็บไซต์ของสํานักงาน พร้อมทั้งเอกสารหลักฐานประกอบคําขอตามที่ระบุในคู่มือสําหรับประชาชนข้อ ๓ สํานักงานจะพิจารณาให้ความเห็นชอบผู้ให้บริการตามข้อ 2 เมื่อนิติบุคคลดังกล่าวมีคุณสมบัติและเป็นไปตามเงื่อนไขดังต่อไปนี้ (1) มีฐานะการเงินในลักษณะที่ไม่มีเหตุอันควรเชื่อได้ว่าอาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน ทั้งนี้ ในกรณีที่ผู้ขอรับความเห็นชอบมีหน้าที่ต้องดํารงเงินกองทุนตามกฎหมายที่ควบคุมการประกอบธุรกิจของผู้ที่ขอรับความเห็นชอบ ต้องสามารถดํารงเงินกองทุนตามกฎหมายดังกล่าวได้ด้วย ทั้งนี้ ในกรณีที่ผู้ให้บริการมีการเก็บรักษาทรัพย์สินของผู้รับบริการ ผู้ให้บริการต้องมีส่วนของผู้ถือหุ้นไม่น้อยกว่า 100 ล้านบาท (2) มีขอบเขตการประกอบธุรกิจที่ชัดเจน โดยคํานึงถึงผลประโยชน์และความเป็นธรรมต่อผู้รับบริการ (3) มีระบบงานที่เพียงพอและมีประสิทธิภาพอย่างน้อยดังนี้ (ก) ระบบการบริหารความเสี่ยง (ข) ระบบการควบคุมภายใน (ค) ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้อง ล่วงรู้ หรือแก้ไขเปลี่ยนแปลงข้อมูล รวมทั้งเพื่อป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร ตลอดจนกระบวนการจัดการและจัดเก็บข้อมูล เอกสาร และหลักฐานเกี่ยวกับการประกอบธุรกิจให้ถูกต้อง ครบถ้วน ตรวจสอบได้ และปลอดภัย ตามหลักเกณฑ์ที่กําหนดในประกาศระบบเทคโนโลยีสารสนเทศ (ง) ระบบเทคโนโลยีสารสนเทศที่เทียบเท่าหรือเป็นไปตามหลักเกณฑ์ที่กําหนดในประกาศระบบเทคโนโลยีสารสนเทศ (จ) ระบบการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน หรือมีการจัดทําเป็นแผนการดําเนินธุรกิจอย่างต่อเนื่องที่สอดคล้องกับนโยบายการบริหารความต่อเนื่องในการดําเนินธุรกิจและแผนการดําเนินธุรกิจดังกล่าวได้รับความเห็นชอบจากคณะกรรมการหรือผู้บริหารระดับสูง (4) มีระบบงานในการตรวจสอบและกํากับดูแลให้การให้บริการการจัดการข้อมูลการชําระเงินในการซื้อขายหลักทรัพย์เป็นไปตามกฎหมาย ประกาศ แนวทาง คําสั่ง และหนังสือเวียนที่ออกตามกฎหมายว่าด้วยหลักทรัพย์และตลาดหลักทรัพย์ รวมถึงมาตรฐานการประกอบธุรกิจที่เกี่ยวข้อง (5) มีความพร้อมด้านบุคลากร โดยผู้ขอรับความเห็นชอบเป็นผู้ให้บริการต้องจัดให้มีบุคลากรที่เหมาะสมและเพียงพอเพื่อให้สามารถประกอบธุรกิจได้อย่างมีประสิทธิภาพ ด้วยความรับผิดชอบ และเป็นไปตามกฎหมาย ประกาศ แนวทาง คําสั่ง และหนังสือเวียนที่ออกตามกฎหมายว่าหลักทรัพย์และตลาดหลักทรัพย์ รวมถึงมาตรฐานการประกอบธุรกิจที่เกี่ยวข้อง (6) ต้องยินยอมให้สํานักงานเข้าตรวจสอบการดําเนินการ เรียกดู หรือตรวจสอบเอกสารหลักฐานที่เกี่ยวข้องได้ตลอดเวลา (7) เป็นผู้ให้บริการหรืออยู่ระหว่างยื่นคําขอเป็นผู้ให้บริการการชําระเงินทางอิเล็กทรอนิกส์ตามพระราชกฤษฎีกาว่าด้วยการควบคุมดูแลธุรกิจบริการการชําระเงินทางอิเล็กทรอนิกส์ และไม่อยู่ระหว่างถูกสั่งพักหรือสั่งห้ามประกอบธุรกิจตามพระราชกฤษฎีกาดังกล่าว ในกรณีที่มีการให้บริการที่เป็นธุรกิจบริการการชําระเงินทางอิเล็กทรอนิกส์ด้วย ข้อ ๔ สํานักงานจะพิจารณาคําขอรับความเห็นชอบเป็นผู้ให้บริการภายใน 30 วันนับแต่วันที่สํานักงานได้รับคําขอรับความเห็นชอบ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๕ ในกรณีที่ผู้ให้บริการที่ได้รับความเห็นชอบตามข้อ 4 เป็นบุคคลตามข้อ 3(7) ผู้ให้บริการดังกล่าวจะให้บริการได้ต่อเมื่อเป็นผู้ให้บริการการชําระเงินทางอิเล็กทรอนิกส์ตามพระราชกฤษฎีกาว่าด้วยการควบคุมดูแลธุรกิจบริการการชําระเงินทางอิเล็กทรอนิกส์แล้ว และไม่อยู่ระหว่างถูกสั่งพักหรือสั่งห้ามประกอบธุรกิจตามพระราชกฤษฎีกาดังกล่าวด้วย ข้อ ๖ ในกรณีที่ผู้ให้บริการไม่สามารถดํารงฐานะทางการเงินได้ตามที่กําหนดในข้อ 3(1) ให้ผู้ให้บริการแจ้งให้สํานักงานและผู้รับบริการทราบภายในวันทําการถัดจากวันที่รู้หรือควรรู้ถึงการไม่สามารถดํารงฐานะทางการเงินนั้น ข้อ ๗ ในกรณีที่ผู้ให้บริการจะเปลี่ยนแปลงขอบเขตการประกอบธุรกิจตามข้อ 3(2)อย่างมีนัยสําคัญ ผู้ให้บริการต้องแจ้งให้สํานักงานทราบภายใน 30 วันนับแต่วันที่มีการเปลี่ยนแปลงขอบเขตการประกอบธุรกิจนั้นข้อ ๘ ในกรณีที่ผู้ให้บริการจะเปลี่ยนแปลงระบบงานตามข้อ 3(3) หรือ (4) อย่างมีนัยสําคัญ ผู้ให้บริการต้องแจ้งให้สํานักงานทราบล่วงหน้าก่อนการเปลี่ยนแปลง และหากสํานักงานไม่ทักท้วงภายใน 15 วันนับแต่วันที่ได้รับแจ้ง ให้ผู้ให้บริการดําเนินการเปลี่ยนแปลงระบบงานดังกล่าวได้ ในกรณีที่มีการเปลี่ยนแปลงเงื่อนไขในการให้บริการใด ๆ ที่อาจส่งผลกระทบต่อผู้รับบริการอย่างมีนัยสําคัญ ผู้ให้บริการต้องแจ้งการเปลี่ยนแปลงและเหตุผลในการเปลี่ยนแปลงดังกล่าวต่อผู้รับบริการล่วงหน้าตามสมควรข้อ ๙ ในกรณีที่ปรากฏข้อบกพร่องที่มีนัยสําคัญขึ้นกับระบบงานตามข้อ 3(3) หรือ (4)ผู้ให้บริการต้องแจ้งข้อบกพร่องพร้อมรายละเอียดต่อสํานักงานภายในวันทําการถัดจากวันที่ปรากฏข้อบกพร่องดังกล่าว และให้แจ้งผลการแก้ไขให้สํานักงานทราบภายใน 30 วันนับแต่วันที่แก้ไขแล้วเสร็จข้อ ๑๐ ผู้ให้บริการต้องไม่ทําข้อตกลงกับผู้รับบริการในลักษณะหนึ่งลักษณะใดดังต่อไปนี้ (1) จํากัดความรับผิดเมื่อมีความเสียหายเกิดขึ้นกับผู้รับบริการ อันเนื่องจากการที่ผู้ให้บริการไม่ดําเนินการหรือปฏิบัติงานให้เป็นไปตามหลักเกณฑ์ในประกาศนี้โดยจงใจหรือประมาทเลินเล่ออย่างร้ายแรง (2) จํากัดสิทธิในการยกเลิกการรับบริการในกรณีที่ผู้ให้บริการไม่สามารถปฏิบัติให้เป็นไปตามหลักเกณฑ์ในประกาศนี้ข้อ ๑๑ ผู้ให้บริการต้องจัดให้มีการสอบทานการจัดการข้อมูลการชําระเงินในการซื้อขายหลักทรัพย์ตามที่ได้รับความเห็นชอบ และรายงานผลการสอบทานดังกล่าวโดยผู้ตรวจสอบที่สามารถทําหน้าที่ได้โดยอิสระจากการบริหารจัดการของผู้ให้บริการอย่างน้อยปีละ 1 ครั้ง โดยต้องจัดส่งรายงานดังกล่าวให้สํานักงานภายใน 60 วันนับแต่วันที่ได้รับรายงานจากผู้ตรวจสอบข้อ ๑๒ ในกรณีที่ผู้ให้บริการประสงค์จะยุติการให้บริการทั้งหมดหรือบางส่วน ผู้ให้บริการต้องแจ้งให้สํานักงานและผู้รับบริการทราบล่วงหน้าอย่างน้อย 90 วันก่อนวันยุติการให้บริการทั้งหมดหรือบางส่วน แล้วแต่กรณี พร้อมทั้งแสดงรายการของงานที่คงค้าง และการดําเนินการเพื่อบรรเทาผลกระทบที่อาจเกิดขึ้นต่อผู้รับบริการ (ถ้ามี) เว้นแต่ได้รับการผ่อนผันจากสํานักงาน ข้อ ๑๓ ผู้ให้บริการต้องดํารงคุณสมบัติและปฏิบัติตามหลักเกณฑ์และเงื่อนไขที่กําหนดในประกาศนี้ไว้ตลอดระยะเวลาที่ได้รับความเห็นชอบข้อ ๑๔ ในกรณีที่ปรากฏต่อสํานักงานว่าผู้ให้บริการมีลักษณะอย่างหนึ่งอย่างใด ดังต่อไปนี้ สํานักงานจะดําเนินการตามข้อ 15 (1) ไม่ปฏิบัติให้เป็นไปตามหลักเกณฑ์ในประกาศนี้ (2) ไม่ดําเนินการในกรณีที่สํานักงานสั่งให้ชี้แจง ส่งเอกสาร หรือหลักฐานที่เกี่ยวข้อง (3) มิได้ดําเนินธุรกิจอย่างเหมาะสม เป็นธรรม และเป็นไปตามจรรยาบรรณและมาตรฐานที่ดีในการประกอบวิชาชีพข้อ ๑๕ ในกรณีที่ปรากฏเหตุการณ์ตามข้อ 14 สํานักงานอาจสั่งให้ผู้ให้บริการ ดําเนินการอย่างใดอย่างหนึ่งหรือหลายอย่างดังต่อไปนี้ (1) ชี้แจงข้อเท็จจริง พร้อมทั้งส่งเอกสารหรือหลักฐานที่เกี่ยวข้อง (2) แก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่กําหนด (3) ห้ามมิให้บริการกับผู้รับบริการรายใหม่ (4) ห้ามมิให้ต่ออายุสัญญากับผู้รับบริการรายเดิม (5) กระทําการหรืองดเว้นกระทําการใด ๆข้อ ๑๖ ในกรณีที่ผู้ให้บริการไม่ดําเนินการตามคําสั่งสํานักงานตามที่กําหนดในข้อ 15 ให้สํานักงานมีอํานาจสั่งพักหรือเพิกถอนการให้ความเห็นชอบผู้ให้บริการได้ เพื่อรักษาประโยชน์ของประชาชนหรือเพื่อคุ้มครองผู้ลงทุน สํานักงานอาจเปิดเผยการสั่งพักหรือเพิกถอนการให้ความเห็นชอบผู้ให้บริการการจัดการข้อมูลการชําระเงินในการซื้อขายหลักทรัพย์ก็ได้ข้อ ๑๗ ประกาศนี้ให้ใช้บังคับตั้งแต่วันที่ 1 กันยายน พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 1 สิงหาคม พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์